Adam Barwood

Adam Barwood (født 30. juli 1992) er en newzealandsk alpinist. Han representerte landet sitt i Vinter-OL 2014 i Sotsji, der hans beste resultat var nummer 25 i slalåm. Han deltok også i Vinter-OL 2018.

Han begynte med alpint i 2001, og ble kåret til «Årets utøver» av New Zealand Snow Sports i 2013, 2014 og 2017. Han er profesjonell alpinist, og driver med alpint på fulltid. Han trener i Coronet Peak når det er vintersesong der, og reiser rundt i USA og Europa for å trene der resten av sesongen.Snow Sports NZ - Adam Barwood , besøkt 22. februar 2018.

 Idrettskarriere 
 Sesongen 2007/08 
Barwood deltok i Australia/New Zealand Cup i alpint 2007, og fikk der en 17.-plass i slalåm som beste enkeltresultat. I det newzealandske mesterskapet i alpint i september 2007 kom han på niendeplass i storslalåm, ellevteplass i slalåm og niendeplass i super-G. 

 Sesongen 2008/09 
I det newzealandske mesterskapet i alpint i 2008 kom han på femteplass i storslalåm og i slalåm. Han deltok i flere renn i Australia/New Zealand Cup i alpint 2008, med en 19.-plass i kombinasjonen som beste enkeltresultat, og han endte på 54.-plass sammenlagt med 10 poeng i denne kontinentalcupen.FIS - Cup Standing alpine skiing Australia New Zealand Cup 2009 Men, besøkt 22. mars 2018.

 Sesongen 2009/10 
Barwood fikk en 14.-plass som beste resultat i Australia/New Zealand Cup i alpint 2009, og endte på 42.-plass sammenlagt med 56 poeng. I super-G-cupen kom han på 26.-plass. 

Det newzealandske mesterskapet i alpint 2009 ble arrangert i Coronet Peak, og Barwood kom der på 31.-plass i storslalåm (fjerdeplass av de nasjonale utøverne), 22.-plass i slalåm (førsteplass nasjonalt) og 30.-plass i super-G (sjuendeplass nasjonalt). Han deltok også i USA-mesterskapet i alpint 2010 i mars, og kom der på 48.-plass i super-G, 32.-plass i slalåm og 41.-plass i storslalåm. 

 Sesongen 2010/11 
Han fikk sølv i storslalåm og slalåm i det newzealandske mesterskapet i alpint 2010. I Australia/New Zealand Cup i alpint 2010 fikk han til sammen 103 poeng, og endte på 25.-plass. Hans beste plass i enkeltcupene var i kombinasjonen, der han kom på 18.-plass sammenlagt. Han beste plassering i enkeltrenn var en 11.-plass i slalåm i Coronet Peak. Han deltok også i Nor-Am Cup i alpint 2010/11, og kom der på 126.-plass sammenlagt med fem poeng i denne kontinentalcupen.FIS - Cup Standing alpine skiing Nor-Am Cup 2011 Men, besøkt 22. februar 2018.

Han deltok i Junior-USA-mesterskapet i alpint 2011 i Bogus Basin i Idaho, der han fikk niendeplass i slalåm og tiendeplass i storslalåm som beste resultat. Han deltok også i USA-mesterskapet i alpint 2011 for senior, og kom der på 52.-plass i storslalåm og 59.-plass i super-G. 

 Sesongen 2011/12 
Barwood deltok i det newzealandske mesterskapet i alpint 2011 i september, fikk der sølv i storslalåm, bak Ben Griffin, og han fikk også sølv i slalåm. Han fikk to 16.-plasser i Australia/New Zealand Cup i alpint 2011, og endte på 55.-plass sammenlagt med 40 poeng. Igjen deltok han i Nor-Am Cup, og kom der på 154.-plass med fem poeng sammenlagt. 

Han deltok i USA-mesterskapet i alpint 2012, og endte på 28.-plass i slalåm og 49.-plass i super-G.

 Sesongen 2012/13 
I det newzealandske mesterskapet i alpint 2012 fikk Barwood bronse i storslalåm og gull i slalåm. Han endte på 51.-plass sammenlagt i Australia/New Zealand Cup i alpint 2012.FIS - Cup Standing alpine skiing Australia New Zealand Cup 2012 Men, besøkt 22. mars 2018. I januar deltok han i super-G det tyske mesterskapet i alpint, og kom der på 36.-plass i seniorklassen og 29.-plass i juniorklassen.

Barwood deltok i VM i alpint 2013, men kjørte ut både i slalåm og storslalåm. Han deltok i det franske mesterskapet i alpint 2013, og i seniorklassen kom han på 15.-plass i storslalåm. I juniorklassen kom han på 43.-plass i super-G, fjerdeplass i storslalåm og femteplass i slalåm. 

 Sesongen 2013/14 
Den 15. august 2013 fikk han sin første topp 10-plassering i Australia/New Zealand Cup, da han kjørte inn til en sjuendeplass i slalåm i Thredbo. Han fikk flere topp 10-plasseringer denne sesongen, og hans beste enkeltresultat ble andreplass i superkombinasjonen i Mt. Hutt. Han kom på andreplass sammenlagt i Australia/New Zealand Cup 2013, med 395 poeng.FIS - Cup Standing alpine skiing Australia New Zealand Cup 2014 Men, besøkt 22. mars 2018. I Nor-Am Cup i alpint 2013/14 fikk han til sammen 42 poeng, og endte med det på 96.-plass totalt. 

I det newzealandske mesterskapet i alpint 2013 kom han på 18.-plass i storslalåm, men vant det nasjonale mesterskapet. Han kom på åttendeplass i slalåm, men vant også her den nasjonale konkurransen, og sjuendeplass i super-G, der han kom på fjerdeplass i den nasjonale konkurransen. Han representerte New Zealand under Vinter-OL 2014, som landets eneste alpinist, og endte der på 25.-plass i slalåm og 44.-plass i storslalåm. 

 Sesongen 2014/15 
I det newzealandske mesterskapet i alpint 2014 i august kom Barwood på 12.-plass i storslalåm, men kom på andreplass av de nasjonale utøverne. Han kjørte inn til 13.-plass i slalåmrennet, men vant den nasjonale konkurransen. Han kom på niendeplass sammenlagt i Australia/New Zealand Cup 2014, med 395 poeng, og han kom på 98.-plass i Nor-Am Cup i alpint 2014/15. 

Han deltok i VM i alpint 2015 i USA, og kom der på 44.-plass i super-G og 39.-plass i storslalåm, og kjørte ut i slalåmrennet. 

 Sesongen 2015/16 
I det newzealandske mesterskapet i alpint 2015 kjørte han inn til bronse i storslalåm og sølv i slalåm. Willis Feasey vant begge disse øvelsene.FIS - Coronet Peak (NZL) - National Championships - Men's Giant Slalom, besøkt 22. februar 2018.FIS - Coronet Peak (NZL) - National Championships - Men's Slalom, besøkt 22. februar 2018. 

Han kom på sjetteplass sammenlagt i Australia/New Zealand Cup 2015 og 112.-plass i Nor-Am Cup i alpint 2015/16. 

 Sesongen 2016/17 
Han kom på andreplass i storslalåm og super-G av de nasjonale utøverne i det newzealandske mesterskapet i alpint 2016, og han kom på førsteplass i slalåm.FIS - Coronet Peak (NZL) - National Championships - Men's Giant Slalom, besøkt 22. februar 2018.FIS - Coronet Peak (NZL) - National Championships - Men's Slalom, besøkt 22. februar 2018. I Australia/New Zealand Cup 2016 kom han på niendeplass sammenlagt, og i Nor-Am Cup i alpint 2016/17 kom han på 22.-plass.FIS - Cup standings alpine skiing Nor-Am Cup 2017 men, besøkt 22. februar 2018. I tillegg deltok han i flere renn i Far East Cup i alpint 2016/17, med en niendeplass som beste enkeltresultat, og han endte på 57.-plass sammenlagt. 

I VM i alpint 2017 kom han på 44.-plass på super-G og 31.-plass i storslalåm, men fullførte ikke slalåmrennet. I mars 2017 deltok han i USA-mesterskapet i alpint 2017, der han kom på sjetteplass i super-G og niendeplass i storslalåm. 

 Sesongen 2017/18 
I det newzealandske mesterskapet i alpint 2017 kom han på andreplass av de nasjonale utøverne i storslalåm, og han kom på førsteplass i slalåm. 

Barwood representerte New Zealand under Vinter-OL 2018 i PyeongChang, og kom der på 43.-plass i super-G og 34.-plass i storslalåm. Han fullførte ikke slalåmrennet. 

 Referanser 

 Eksterne lenker 



Kategori:Newzealandske alpinister
Kategori:Newzealandske mestere
Kategori:Deltakere for New Zealand under Vinter-OL 2014
Kategori:Alpinister under Vinter-OL 2014
Kategori:Deltakere for New Zealand under Vinter-OL 2018
Kategori:Alpinister under Vinter-OL 2018